આ બધું મારી સર્જરીને કારણે થયું છે. મારે ફારાહ ખાનની ફિલ્મ ‘હૅપી ન્યુ યર’ માટે જાન્યુઆરીમાં ૨૦ દિવસ શૂટિંગ કરવાનું હતું પણ પછી ખબર પડી કે હું મારા ખભાની સર્જરી ત્રણ-ચાર મહિના પાછળ ઠેલી શકું એમ નથી એટલે અમારે બધાં કામ પહેલાં હાથ પર લેવાં પડ્યાં. દીપિકાની ડેટનો પ્રૉબ્લેમ થતો હતો એટલે મેં સંજય લીલા ભણસાલીને રિક્વેસ્ટ કરી અને તેને આપવાના ‘રામ લીલા’ની તારીખોમાંથી અમે ૧૫ દિવસ લઈ લીધા. પેઇન જબરદસ્ત હતું એટલે અમે ફિલ્મના શૂટિંગ માટે કોડાઈ કેનાલ જવાનું પણ કૅન્સલ કર્યું અને વાઈમાં જ બીજો સેટ બનાવીને ત્યાં શૂટિંગ શરૂ કરી દીધું. ‘ચેન્નઈ એક્સપ્રેસ’ને ઓરિજિનલી ૧૧ ઑક્ટોબરે રિલીઝ કરવાનો પ્લાન હતો, પણ ઍક્શન-સીક્વન્સ અને સ્પેશ્યલ ઇફેક્ટ્સનું કામ પણ વહેલું પૂરું થઈ જતાં અમે ઈદના દિવસે ફિલ્મ રિલીઝ કરવાનું નક્કી કર્યું.